open-index/open-wikipedia-markdown huggingface dataset:
Demokraattisen keskustan unioni

**Demokraattisen keskustan unioni** (, lyh. **UCD**) oli espanjalainen keskustalainen puolue, joka toimi vuosina 1977–1983. UCD oli parlamentin suurin puolue vuosien 1977 ja 1979 vaaleissa, Adolfo Suárezin johdolla. Puolueen näkyvimpiä poliitikkoja olivat pääministerit Adolfo Suárez ja Leopoldo Calvo-Sotelo.

## Historia
Demokraattisen keskustan unioni perustettiin pienten maltillisten puolueiden vaaliliitoksi. Vuoden 1981 lopulla se alkoi hajota, ja vuoden 1982 vaalien heikon menestyksen jälkeen helmikuussa 1983 sen toiminta päättyi. 

## Vaalimenestys

## Puheenjohtajat

## Lähteet
Tervapaperi

**Tervapaperi** on vahvaa tervalla päällystettyä paperia, jota käytetään rakentamisessa kosteuseristykseen. Tervapaperissa voidaan käyttää tervan ohella myös bitumia. Tervapaperi tuotetaan verkkomaisena materiaalina ja se toimitetaan yleensä rullaksi käärittynä. Paperin molemmat puolet on tavalliseti peitetty mineraaleilla, kuten hiekalla. Hiekkapäällyste estää tervan tai bitumin valumisen pois, mikäli paperi altistuu kuumuudelle. Se estää myös paperin liimautumisen yhteen rullassa.

## Lähteet
Punainen Risti (täsmennyssivu)

**Punainen Risti** voi tarkoittaa seuraavia asioita:
*Punaisen Ristin ja Punaisen Puolikuun kansainvälinen liike, jonka muodostavat
**Punaisen Ristin kansainvälinen komitea, Genevessä sijaitseva maailmanlaajuisesti toimiva humanitaarinen järjestö
**Punaisen Ristin ja Punaisen Puolikuun yhdistysten kansainvälinen liitto, joka toimii eri maiden kansallisten yhdistysten keskusjärjestönä
**Punaisen Ristin ja Punaisen Puolikuun kansallinen yhdistys, jonka Geneven sopimukset velvoittaa toimimaan jokaisessa allekirjoittaneessa maassa; Suomessa toimii Suomen Punainen Risti (SPR)
*Punainen risti eli Geneven risti (punainen kreikkalainen risti valkoisella pohjalla), Geneven sopimuksissa ja eri maiden kansallisissa lainsäädännöissä määritelty tunnusmerkki.
Faizabad

**Faizabad** (, ) on kaupunki Afganistanissa Badakhšanin maakunnassa. Sen asukasluku oli vuonna 2014/2015 Yk:n arvion mukaan 79&nbsp;538–95&nbsp;445.

## Maantiede

Faizabad sijaitsee Afganistanin Badakhšanin maakunnassa. Kaupunki on maakunnan hallinnollinen keskus. Kaupungin korkeus merenpinnasta on noin 1&nbsp;200 metriä. Alue on Kokčajoen laaksoa.

## Historia

Nykyisen Faizabadin alueella on ollut asutusta jo pitkään. Historiallisesti se on ollut useamman Yarkandista ja Intiasta saapuvien karavaanireittien yhtymäkohta. Noin 5 kilometriä nykyisestä kaupungista länteen sijaitsee entinen vanhempi asutuskeskus, jonka paikalta on löydetty jäänteitä rakennuksista sasanidien ja timuridien kausilta.

1400-luvun loppupuolella Badakhšanin eteläosia hallitsi naqšbandijahallitsija Yaftal. Yaftal oli muodollisesti Buharan emiirin alainen hallitisja. Yaftal siirsi oman pääkaupunkinsa vanhasta keskustasta noin 5 kilometriä ylävirtaan. Paikka tunnettiin ensin nimellä Jawzan. Nykyisen nimensä Faizabad se sai pyhätön rakennuttamisen jälkeen vuonna 1697–1698. Pyhätössä säilytettiin Mir Yar Begin ryöstämää profeetta Muhammadin kaapuna pidettyä vaatetta. Ahmad Šah Dorrani vei vaatteen sittemmin Kandahariin.

Vuonna 1829 uzbekkihallitsija Morad Beg teki ryöstöretken Faizabadiin ja vei mennessään sen asukkaat. Faizabad jälleenrakennettiin 1860-luvulla, jolloin alue oli Afganistanin alaisuudessa. 1800-luvun lopulla sitä kuvailtiin surkean köyhäksi paikkakunnaksi. Sen asukasluku oli noin 4&nbsp;000 vuonna 1886.

Talebanin uutisoitiin vallanneen kaupungin elokuussa 2021.

## Liikenne
Kaupungista kulkee sen Baghlanin ja Konduzin välseen maantiehen yhdistävä tie pohjoiseen. Kaupunkia palvelee myös Faizabadin lentoasema.

## Väestö
Yhdistyneiden kansakuntien asuinyhdyskuntaohjelman arvio Faizabadin asukasluvusta oli vuonna 2014–2015 alemman arvion mukaan 79&nbsp;538 ja ylemmän arvion mukaan 95&nbsp;445. Paikalliset puhuvat daria ja useita pienempiä iranilaisia kieliä.

## Lähteet

## Aiheesta muualla
Farahin lentoasema

**Farahin lentoasema**  on Farahin kaupunkia palveleva lentoasema Afganistanissa. Lentoasemalta liikennöi afganistanilainen Pamir Airways. Lentoasemalla on yksi 2&nbsp;500 metriä pitkä kiitotie.

## Lähteet

## Aiheesta muualla

*Great Circle Mapperin infokokonaisuus lentoasemasta
Jääkiekon naisten Euroopan-mestaruuskilpailut 1989

**Jääkiekon naisten Euroopan-mestaruuskilpailut 1989** olivat ensimmäiset naisten Euroopan-mestaruuskilpailut jääkiekossa. Turnaus pelattiin Saksan liittotasavallassa Ratingenissa ja Düsseldorfissa 4.–9. huhtikuuta. Euroopan-mestaruuden voitti Suomi.

## Karsinta

Alankomaat ja Tšekkoslovakia pääsivät lopputurnaukseen.

## Lopputurnaus

### Lohko A

### Lohko B

### Välierät

**Sijat 1.–4.**

**Sijat 5.–8.**

### Sijoitusottelut

**Loppuottelu**

**Pronssiottelu**

**Ottelu 5. sijasta**

Sveitsi selviytyi viidentenä Euroopan maiden joukkueena vuoden 1990 maailmanmestaruuskilpailuihin

**Ottelu 7. sijasta**

## Lähteet

* http://hockey365.celeonet.fr/hockeyarchives/eurofem1989.htm
Porvari (lehti)

**Sinetti** oli 2–4 kertaa vuodessa ilmestyvä porvarillinen elämäntapalehti. Lehteä on historiassa julkaistu useilla nimillä, kuten Porvari, Kokoomusnuori, Sinetti ja uudelleen nimellä Porvari. Lehti oli Kokoomuksen Nuorten Liiton äänenkannattaja. Nykyisen muotonsa se sai vuonna 2003. Lehden painosmäärä on ollut 10&nbsp;500 kappaletta, ja se on postitettu kokoomusnuorten jäsenille, sidosryhmille, kirjastoihin ja kouluihin. Kokoomusnuoren päätoimittaja oli Visa Kananoja, ja Sinetin päätoimittajia olivat Piia Kurki ja Susanna Koski. Sinetin seuraajan Porvarin päätoimittaja oli Vili Lähteenoja. Vuonna 2016 Kokoomuksen Nuorten Liitto julkaisi Porvarin seuraajaksi Konsepti-lehden, jota liitto kuvailee journalismikokeiluksi, josta saadun palautteen pohjalta rakennetaan liiton uuden mediatuotannon tyyli ja muoto. Konseptia julkaistaan perinteisen painoksen lisäksi aktiivisesti päivitettävänä verkkolehtenä, ja sen ensimmäisen numeron päätoimittajana toimi Juho Mäki-Lohiluoma.

## Edeltäjät
* Kokoomuksen Nuorten Nuija, 1933–1935 
* Nuori Kokoomus, 1936–? 
* Nuori Oikeisto, 1966–1975 
* Tasavalta (yhteinen Tuhatkunnan kanssa, ISSN 0357-9581), 1976–1995 
* Nuorten tasavalta (ISSN 0788-0863), 1995–2003 
* Porvari, 2004–2011
* Kokoomusnuori, 2012–2013
* Sinetti, 2014–2015
* Porvari, 2015-
* Konsepti, 2016

## Lähteet
*

### Viitteet
Ihrakuoriaiset

**Ihrakuoriaiset** (Dermestidae, myös **haaskakuoriaiset**) on kovakuoriaisheimo. Eri lajeja on n. 700 joista suomessa on 20. Ne ovat useimmiten mustia tai harmaan- ja mustankirjavia väriltään. Ihrakuoriaiset ovat alun perin käyttäneet ravinnokseen eläinperäistä jätemateriaalia. Nykyisin useat ihrakuoriaisiin kuuluvat lajit ovat ihmisten läheisyydessä eläviä haittaeläimiä, jotka voivat syödä villaa, nahkaa, turkiksia ja silkkiä. Ihrakuoriaisten toukat ovat pitkäkarvaisia.

Ihrakuoriaisiin kuuluvia lajeja ovat muun muassa vyöihrakuoriainen (*Dermestes lardarius*), pilkkuturkiskuoriainen (*Attagenus pellio*) ja ryijykuoriainen (*Anthrenus verbasci*).

## Lähteet

## Aiheesta muualla
* Laji.fi: Haaskakuoriaiset (''Dermestidae'')
* Hyönteismaailma.fi - Vyöihrakuoriainen Oy Transmeri Ab
* Bug Guide: Dermestidae - Carpet Beetles
Veikko Aaltona

**Veikko Wilhelm Aaltona** (*synt. Pälve, vuodesta 1942 Aaltona, vuodesta 1973 Guglielmo, noin vuodesta 1970 di Mastaguera* 1. joulukuuta 1910 Simo – 20. huhtikuuta 1990 Lugano, Sveitsi) oli suomalainen kuvataiteilija ja seikkailija. Aaltonan maalauksia on muun muassa Vatikaanin kokoelmissa, mahdollisesti itse lahjoitettuina. Viimeiset elinvuotensa Aaltona asui Tukholmassa ja Luganossa, jonne hänet on haudattu. Hän käytti ruhtinaan arvonimeä (Principe Aaltona di Mastaguera) jonka selitti saaneensa adoption kautta Italiassa.

## Perhe ja tausta
Aaltonan isä Ernst Leonard Pälve (*ent. Mahlberg*, joskus virheellisesti *Malmberg*, 1888–1950) oli itsekin taidemaalari. Hän muutti sukunimekseen Pälve ennen Veikon syntymää. Ernstin perheeseen kuului kolme lasta.

Avioliitossa Aaltona oli kolme kertaa. Ensimmäinen vaimo oli puolalainen kirjailija *Eleonoora Kirsti Gofsztein*, jonka kanssa hänellä myös oli lapsi. Toinen vaimo, ruotsalainen kreivitär *Kjersti Gunhild Viktoria Larsson* kuoli eikä heillä ollut lapsia. Viimeisin vaimo oli sveitsiläinen taidemaalari *Maria-Teresa Penasa*, joka oli Aaltonaa noin 30 vuotta nuorempi eikä heilläkään ollut yhteisiä lapia.

## Opinnot ja ura
Veikko Aaltona suoritti opettajakoulutuksen Kajaanin seminaarissa vuosina 1927–1932. Suomen Taideyhdistyksen piirustuskoulussa hän opiskeli vuodet 1934–1936. Sieltä hän suuntasi jatkamaan taideopintojaan Italian Regia Accademia di Belle Artiin, Firenzessä vuosiksi 1936–1939. Venetsiassa hän sai professorin arvon. Siellä hän opiskeli myös mosaiikkitekniikkaa mosaiikkikoulussa *Ditta Gianese Cav. Angelo & C.-Sezione Scuola del Mosaico*. Vuosina 1946-1947 hän jatkoi opintojaan Kungliga Akademien för de fria konsternassa eli *Konstakademinissa* vierailevana opiskelijana.

Aaltona on maalannut Tuiran kirkon seinämaalaukset. Maalauksen kohteet vaihtelivat paljon, mutta pääsääntöisesti hän käytti niissä aina paljon värejä.

## Kunnianosoituksia
Vuonna 1940 Aaltonalle (tuolloin *Pälve*) myönnettiin ensimmäinen palkinto Suomen taideyhdistyksen vuosittain jaettavasta Dukaattipalkinnosta.
Vuonna 1953 *Institut Litteraire Et Artistique De France*, Pariisi, antoi professori Veikko Aaltonalle nimityksen "*Laureant en Letters*". Vuonna 1956 hän sai Rooman *Accademia Di San Laurean* kunniajäseltä kunnianosoituksen "*Palme Accademiche d'Oro*" (Akateeminen Kultainen Palmu) maalaustaiteessa. Vuonna 1956 hän sai yksityisaudienssin paavi Pius XII:n luona Vatikaanissa, jossa hän sai myös kyseisen paavin muistomitalin. Samana vuonna hän sai myös Rooman pormestarin *Umberto Tupinin* muistomitalin. *Accademia S. Andrea* Roomassa antoi kunniatohtorin nimityksen. Lisäksi hänet nimitettiin *S. Andrea* akatemian presidentiksi pohjoismaiden delegaatioon.

## Galleria

Sammon haku.jpg|Mosaiikkityö *Sammon haku Pohjolan kivimäestä*, jossa Lemminkäinen kyntää härällä irti Sammon juuret, 1940
Aaltona41.jpg|*Asetelma*, 1941
Aaltona42.jpg|*Naisen muotokuva*, 1942


## Lähteet

## Aiheesta muualla
*Mysteeri nimeltä Aaltona, Kaleva 1.12.2010
Ankara Büyükşehır Beledıyesı Spor Kulübü

**Ankara Büyükşehır Beledıyesı Spor Kulübü** on  turkkilainen jääkiekkoseura, joka on kotoisin Ankarasta. Seura pelaa Turkin jääkiekon superliigassa.
Radda in Chianti

**Radda in Chianti** on kunta Italian Toscanassa Sienan maakunnassa. Raddasta on näköalat ympäröivään Chiantiin. Siellä on rakennuksia 1400–1500-luvulta. Keskiajalla se oli lähikaupunkien sotilasliiton, Lega di Chiantin, keskuspaikka. Kirkkoa vastapäätä olevassa Palazzo Comunalessa on paikallisten sukujen vaakunoita.

## Lähteet
* Firenze ja Toscana, Tammi 2007

### Viitteet
Porvari

**Porvari** voi tarkoittaa seuraavia:
* porvari, porvariston eli historiallisen kauppiassäädyn jäsen
* porvari, marxilaisessa yhteiskuntatieteessä porvaristoksi kutsutun, tuotantovälineitä omistavan yhteiskuntaluokan edustaja, kapitalisti
* porvari, puhekielessä usein rikas henkilö
* porvari, poliittiselta kannaltaan ei-sosialisti tai ei-vasemmistolainen henkilö, oikeiston tai keskustan kannattaja
* vars. poroporvari, sovinnaisia tai konservatiivisen ahdasmielisiä näkemyksiä edustava henkilö
* *Porvari*, Kokoomuksen Nuorten Liiton julkaiseman *[[Sinetti (lehti)|Sinetti]]*-lehden nimi vuosina 2004–2011
* Porvari, suomalaisena sukunimenä:
** Janne Porvari, moottoriurheilija
** Jukka Porvari (s. 1954), jääkiekkoilija
** Mauno Porvari (1923–2009), yritysjohtaja, kauppaneuvos

## Muuta
* kauppaporvari, ennen 1900-lukua käytetty kaupankäyntiin oikeuttanut tutkinto
* porvarihallitus, hallitus, joka muodostuu vain porvarillisista puolueista
Lepisma

***Lepisma*** on toukkasukahäntäisiin kuuluva hyönteissuku, jonka tunnetuin laji on Suomessakin yleinen sokeritoukka, joka on ihmisen mukana levinnyt laajalti ympäri maailman. *Lepisma*-suvun hyönteiset elävät kosteissa paikoissa, kuten ihmisasumusten kylpyhuoneissa ja keittiöissä.

## Lähteet
Vinka

**Vinka** voi tarkoittaa:
*lentokonetyyppiä Valmet L-70 Vinka
*puhekielessä puristinta (käsityökalu)
HYC Herentalse IJshockey Club

**HYC Herentals** on belgialainen jääkiekkoseura Herentalsista, joka pelaa BeNe Leaguessa.

## Aiheesta muualla
* Viralliset kotisivut
Point Roberts

**Point Roberts** on eksklaavi, kunnallishallinnoton alue Yhdysvalloissa, Washingtonin osavaltiossa. Alueelta on maayhteys ainoastaan Kanadaan. Valtionraja sijaitsee 49. leveyspiirillä, mutta alue kuuluu Yhdysvalloille. Rajan pohjoispuolella Kanadassa sijaitsee Deltan kunta. Point Robertsin itäpuolella on Boundary Bay -lahti, etelä ja länsipuolilla Georgiansalmi. Alueella asuu 1&nbsp;308 henkilöä (2000).

Paikallinen sanomalehti on *All Point Bulletin*.

## Historia
Vuonna 1791 espanjalainen tutkimusmatkailija Francisco de Eliza ja brittiläinen George Vancouver olivat samaan aikaan tutkimassa aluetta ja kartoittivat yhteistyössä Georgiansalmen ja Boundary Bayn. Vancouver nimesi Point Robertsin brittiläisen kapteenin Henry Robertsin kunniaksi.

Vuonna 1846 solmitussa Oregonin sopimuksessa Kanadan ja Yhdysvaltain raja määriteltiin seuraamaan 49:ttä leveyspiiriä, lukuun ottamatta Vancouverinsaarta joka jäi kokonaisuudessaan Kanadan puolelle. Tämän vuoksi Point Roberts on maantieteellisesti erillään muusta Washingtonin osavaltiosta. 

Alue oli sotilasaluetta vuoteen 1908 jolloin valtio antoi maat uudisasukkaille, jotka olivat lähinnä islantilaisia siirtolaisia. Heidän muistokseen kaupungin hautausmaalla on Islannin presidentin paljastama muistomerkki. Kerrotaan että paikkakunnalla asuu paljon, ehkä 50, Yhdysvaltojen todistajasuojeluohjelman piiriin kuuluvia ihmisiä.

## Liikenneyhteydet
Maanteitse Point Robertsiin pääsee vain Kanadan Brittiläisen Kolumbian kautta. Alueelle on myös lossiyhteyksiä Washingtonista, ja siellä on pieni paikallinen lentoasema.

## Lähteet

## Aiheesta muualla

* Point Roberts, Washington, USA  Kuvia ja karttoja alueelta 
* U.S. Customs, Then  Point Robertsin raja-aseman historia.
Spaso-Preobraženskaja

**Spaso-Preobraženskaja** eli **Kristuksen kirkastumisen kirkko** on Tampereella toimiva ortodoksinen yhteisö. Se kuuluu lokakuun vallankumouksen jälkeen muodostuneeseen Venäjän ortodoksiseen ulkomaankirkkoon (engl. *Russian Orthodox Church Outside Russia*) eli *synodaalikirkkoon*, jonka alkujaan perustivat vallankumouksen jälkeen ulkomaille paenneet emigrantit. Kirkkokunnalla on omia seurakuntia eri puolilla maailmaa.

Suomessa Spaso-Preobraženskaja rekisteröitiin uskonnolliseksi yhdyskunnaksi vuonna 1994. Yhdyskuntajärjestyksensä mukaan yhdyskunta opettaa "ortodoksista elämäntapaa ja ohjaa rukousten, sakramenttien ja kristillisen opetuksen avulla saavuttamaan ikuisen pelastuksen Jeesuksessa Kristuksessa". Yhteisö käyttää Venäjän ortodoksisen kirkon tapaan juliaanista ajanlaskua ja venäläistä ortodoksista kalenteria. Sen liturgiat ja hetkipalvelukset pidetään kirkkoslaaviksi. Yhteisön johdossa on vanhin Ludmila Dmitrievna Perepiolkina.

Spaso-Preobraženskajan yhteisö on varsin sulkeutunut. Se ei tiedota toiminnastaan ulospäin eikä myöskään ota mielellään vierailijoita jumalanpalveluksiinsa. Yhteisöön kuuluu noin 25 jäsentä.

## Katso myös
* Uskonto Tampereella

## Lähteet
* Spaso-Preobrazenskaja  yhteisöstä uskonnot.fi-sivustolla

### Viitteet
Kapillaarielektroforeesi

**Kapillaarielektroforeesi** (CE) on kromatografiaa hyvin läheisesti muistuttava erotusmenetelmä, jota voidaan käyttää yhdisteiden kvalitatiiviseen tai kvantitatiiviseen määrittämiseen. Ero kromatografiaan on erottelussa käytetty sähkökenttä, varautuneet hiukkaset kulkevat sähkökentässä kohti vastakkaista varausta. Komponenttien erottuminen toisistaan perustuu ionisten komponenttien varauksiin ja erisuuruisiin vastusvoimiin. Kapillaarielektroforeesi on suhteellisen uusi analyysimenetelmä, jonka etuina ovat nopeus, yhdisteiden tehokas erottuminen ja vähäinen liuottimien tarve.

Kapillaarielektroforeettisia tekniikoita, jotka voidaan toteuttaa samanlaisella laitteistolla:

* Kapillaarivyöhyke-elektroforeesi (capillary zone electrophoresis, CZE)
* Misellinen sähkökineettinen kapillaarikromatografia (MEKC tai MECC)
* Syklodekstriinimodifioitu misellinen sähkökineettinen kromatografia (CD-MEKC)
* Kapillaari-isotakoforeesi (CITP)
* Kapillaari-isoelektrinen fokusointi (CIEF)
* Kapillaarigeelielektroforeesi (CGE)

## Laitteisto ja menetelmän periaatteesta

Laitteistoja on saatavilla kaupallisesti. Niihin kuuluu lämpötilakontrolloitu kapillaari, virtalähde, automaattinen näytteensyöttömenetelmä ja detektori. Nestemäinen näyte injektoidaan sopivalla tavalla kapillaariin, jonka kumpikin pää on upotettu puskuriliuokseen. Kun systeemiin kytketään virta, näytteessä olevat aineet kulkeutuvat eli migratoituvat erilaisilla nopeuksilla, kapeina vyöhykkeinä kohti detektoria. Näytevyöhykkeet ovat erityisen kapeita, koska kapillaarin sisälle muodostuu elektro-osmoottinen virtaus. 

Analyysi tapahtuu useimmiten polyimidillä päällystetyissä silikakapillaareissa, jotka kunnostetaan ennen analyysiä emäksisellä liuoksella.

## Historia

Ensimmäistä kertaa tunnetuin CE-tekniikka kapillaarivyöhyke-elektroforeesi (CZE) esitettiin vuonna 1981.

## Lähteet
Juan Carlos Mandiá

**Juan Carlos Mandiá Lorenzo** (s. 17. tammikuuta 1967 Alfoz, Espanja) on espanjalainen jalkapallovalmentaja ja entinen pelaaja.

16-vuotisella pelaajaurallaan Mandiá edusti muun muassa Real Madrid Castillaa ja pelasi myös kaksi ottelua seuran edustusjoukkueessa. Muita seuroja hänen urallaan olivat Espanyol, Celta Vigo, Logroñés, Toledo ja Córdoba. Mandiá pelasi yhteensä 89 pääsarjaottelua, joissa ei syntynyt maaleja.

## Valmentajaura
Mandiá aloitti valmentamisen kaksi vuotta myöhemmin pelaajauransa päätöksestä. Kaudella 2004–2005 hän valmensi Hérculesia, joka kauden päätteeksi onnistui nousemaan sarjaporrasta korkeammalle Segunda Divisióniin. Kauden 2006–2007 Mandiá toimi päävalmentaja Míchelin apulaisvalmentajana Real Madridin reservijoukkueessa. Joukkue tippui kauden jälkeen Segunda División B:hen.

Seuraavalla kaudella 2007–2008 Mandiá otti päävalmentajan vastuun joukkueessa, joka jäi lopulta vain pisteen päähän nousukarsinnoista Segunda Divisióniin. Kesäkuussa 2009 Mandiá nimettiin maan pääsarjaseura Racing Santanderin päävalmentajaksi. Kausi ei lähtenyt Racingin osalta hyvin käytiin ja Mandiá erotettiin päävalmentajan tehtävistä 9. marraskuuta 2009.

27. syyskuuta 2010 hänet nimettiin maan pääsarjasta Primera Divisiónista edelliskaudella tippuneen Tenerifen päävalmentajaksi. Hän korvasi tehtävässä potkut saanneen Gonzalo Arconadan. Hänen pestinsä joukkueen peräsimessä ei kuitenkaan kestänyt kuin neljän kuukauden verran, Tenerifen majailtua yhä sarjataulukon häntäpäässä. Mandián erottamisesta ilmoitettiin 23. tammikuuta 2011.

22. kesäkuuta 2011 Mandiá palasi Hérculesin päävalmentajaksi.

## Lähteet

## Aiheesta muualla
* Juan Carlos Mandián pelaajauran tilastot BDFutbol-sivustolla 
* Juan Carlos Mandián valmentajauran tilastot BDFutbol-sivustolla
Kapinatyöläinen

**Kapinatyöläinen** on vuonna 1989 perustettu suomalainen anarkistinen mielipidelehti, joka ilmestyy kaksi kertaa vuodessa. Julkaisemisesta vastaa toimituskollektiivi, eikä sillä ole nykyään vastaavaa päätoimittajaa. Lehden verkkosivuilla Kapinatyöläistä luonnehdistaan anarkistiseksi työväenlehdeksi, joka haluaa innostaa toimintaan vapaudellisen ja hierarkiattoman yhteiskunnan puolesta.

Kapinatyöläisellä on ollut useita kymmeniä toimittajia, mutta monet artikkeleista on julkaistu salanimillä tai anonyymisti, koska yksittäisiä henkilöitä ei haluta korostaa. Omalla nimellään ovat kirjoittaneet muun muassa Jani Saxell, Ari Vakkilainen, Nalle Virolainen ja Antti Rautiainen.

## Historia
Kapinatyöläisen ensimmäinen numero ilmestyi keväällä 1989. Perustajat olivat Suomen Anarkosyndikalistisen Liiton (myöh. Suomen anarkistiliitto) aktiiveja, mutta lehti oli järjestöstä riippumaton itsenäinen julkaisu. Alkuvuosinaan se omaksui vaikutteita brittiläisestä *Class War* -lehdestä, joka tunnettiin populistisesta ja räävittömästä retoriikastaan. Nimen esikuva oli Australiassa 1980-luvulla ilmestynyt anarkistinen lehti *Rebel Worker*. Lehden painos oli aluksi 500 kappaletta, mutta se nostettiin myöhemmin tuhanteen. 1990-luvulla Kapinatyöläinen oli kulttuuri-, mielipide- ja tiedelehtien liitto Kultin jäsen.

Alkuvuosina lehdessä esitettiin usein poliitikoille ja yritysjohtajille tarkoitettuja humoristisia uhkauksia, jotka herättivät pahennusta. Kapinatyöläisessä kirjoitettiin muun muassa valtiovarainministeri Iiro Viinasen pään leikkaamisesta, ”jos jotain leikataan, leikataan Iirolta pää”, ja Raimo Ilaskivelle hirttoköydella annettavasta ”korotuksesta”. Humoristinen ja alatyylinen kieli kuitenkin muuttui asiatyylisemmäksi jo 1990-luvun alkupuolella. 

Vuonna 1997 Kapinatyöläiseen kirjoittanut henkilö joutui oikeuteen epäiltynä rikokseen yllyttämisestä. Lehdessä oli kaksi vuotta aikaisemmin julkaistu artikkeli, jossa annettiin neuvoja sabotaasin tekemiseen. Poliisin kuultavina olivat myös Kapinatyöläisen painopaikan, Kultti ry:n sekä lehteä myyneen Akateemisen kirjakaupan edustajat. Asia kytkettiin osaksi niin sanottua ”suurta aktivistioikeudenkäyntiä”, vaikka kirjoitus ei liittynyt mitenkään muihin käsiteltävänä olleisiin tapauksiin. Lopulta käräjäoikeus hylkäsi syytteen, koska artikkelissa mainittuja tekoja ei ollut kriminalisoitu. 

Vuosina 2001–2005 lehden kannessa käytettiin nimeä ”Kapis”, mutta se muutettiin jälleen Kapinatyöläiseksi lukijapalautteen johdosta.

## Lähteet

## Aiheesta muualla
*Kapinatyöläisen kotisivu
*Kapinatyöläisen vanha kotisivu
Nothing Less

**Nothing Less** on alankomaalaisyhtye Krezipin ensimmäinen studioalbumi. Vuonna 2000 julkaistu albumi menestyi hyvin sekä Alankomaissa, jossa se nousi kymmeneksi viikoksi  Album Top 100 -albumilistan kärkeen, että Belgiassa, jossa se oli Flanderin Ultratop 50 -albumilistan kärjessä viisi viikkoa.
 
Albumilta julkaistiin singleinä kappaleet ”Won't Cry”, ”I Would Stay”, ”All Unsaid” ja ”Everything and More”. Parhaiten näistä menestyi ”I Would Stay”, joka oli kahdeksan viikkoa Alankomaiden Mega Top 100 -singlelistan sijalla kaksi ja viisi viikkoa Flanderin Ultratop 50 -singlelistan kärjessä. 

## Kappaleet
#
#
#
#
#
#
#
#
#
#
#
#
# 

Lähde: 

## Muusikot
*Jacqueline Govaert – laulu
*Anne Govaert – kitara
*Joost van Haaren – bassokitara
*Annelies Kuijsters – kitara
*Thijs Romeijn – rummut

## Lähteet
Vertemati

**VOR** (*Vertemati Offroad Racing*) on italialainen moottoripyöränvalmistaja. Veljekset Alvaro ja Guido Vertemati perustivat yrityksen vuonna 1998.

## Lähteet

## Aiheesta muualla
* VORClub
Platonov (näytelmä)

**Platonov** () on Anton Tšehovin esikoisnäytelmä, joka kuitenkin julkaistiin vasta vuonna 1923 postuumisti. Se on venäläisversio Don Juan -teemasta.

Tšehov kirjoitti *Platonovin* vuonna 1878, mutta sitä ei esitetty ja se painui unohduksiin. Se löytyi sattumalta Moskovasta 1920 ja julkaistiin kolme vuotta myöhemmin. Näytelmä tunnetaan myös nimillä *Isättömyys* ja *Näytelmä ilman nimeä*, sillä alkuperäisen nimen sisältänyt käsikirjoituksen kansilehti ei ole säilynyt.

Näytelmän päähenkilö on Mihail Platonov, illuusionsa menettänyt koulumestari, joka viettelee tahattomasti kaikki kohtaamansa naiset. Tapahtumat sijoittuvat hehkeän lesken omistamalle maatilalle, jonne laaja joukko ihmisiä kokoontuu. Ympäristössä, henkilöissä ja tematiikassa on jo viitteitä Tšehovin myöhempiin suuriin näytelmiin, vaikkakin *Platonov* on näitä komediallisempi ja runsastyylisempi.

Nikita Mihalkov ohjasi näytelmän pohjalta elokuvan *[[Keskeneräinen sävelmä mekaaniselle pianolle]]* 1977. Suomessa näytelmä on saanut ensiesityksensä Kansallisteatterissa 2009 .

## Lähteet
Sipi

**Sipi** on suomalainen miehen etunimi. Nimi on suomalainen muunnelma germaanisesta nimestä Siegfried, joka on yhdistetty voittoa (Sieg) ja rauhaa (Fried) tarkoittavista sanoista ja tunnetaan parhaiten Niebelungin laulun sankarin nimenä. Samaa alkuperää on myös nimi Sippo.

Vuoden 2019 loppuun mennessä nimi Sipi on Suomessa Digi- ja väestötietoviraston tietojen mukaan annettu 225 miehelle ja alle 25 naiselle.

## Tunnettuja Sipejä

### Etunimenä

* Sipi Ahokas (1861–1921), kauppias ja huopajalkinetehtailija
* Sipi Castrén, oik. *Ilkka Vainio* (s. 1960), sanoittaja ja musiikkituottaja
* Sipi Tuomaanpoika Kauppi (1600-luvulla), talollinen ja kirkonrakentaja
* Sipi Savolainen (s. 1971), jalkapalloilija
* Sipi Siintola (1885–1953), apteekkineuvos, historioitsija ja tietokirjojen laatija
* Sipi Siljamäki (1904–2004), osuustoimintaliikkeen vaikuttaja, yritysjohtaja ja kauppaneuvos

### Sukunimenä

Sipi on myös seuraavien henkilöiden sukunimi:

* Kalervo Sipi (s. 1946), kenraalimajuri
* Marketta Sipi (s. 1954), puuteknologian professori
* Väinö Sipi (1881–1961), pankinjohtaja, tilintarkastaja ja kunnallispoliitikko.

## Lähteet
Noidan loitsu

**Noidan loitsu** () on Cliff McNishin vuonna 2000 ilmestynyt varhaisnuorten fantasiaromaani. Noidan loitsu on ensimmäinen osa samannimisessä trilogiassa.
## Juoni

Teos kertoo Rachelista ja hänen pikkuveljestään Ericistä, jotka kaapataan autotallin seinän läpi noidan hallitsemalle Ithrea-planeetalle. Uudessa, harmaassa Rachel huomaa, että hänellä on taikavoimia, hän osaa muun muassa lentää, luoda asioita ja vaihtaa olomuotoaan. Dragwena lumoaa Rachelin, koska Erikillä ei ole taikavoimia mutta pian sisaruksille selviää noidan todellinen luonne, kun he kuuleat ennustuksesta. Rachel ja Erik pakenevat noidan palatsista ja päättävät kukistaa tämän. Asiaa kuitenkin vaikeuttaa se, että Dragwena on istuttanut Racheliin taikuuden, joka muuttaa Rachelin noidan kaltaiseksi. Selviää kuitenkin, että Erikillä on toisenlaisia taikavoimia. Hän pystyy kumoamaan kaikki taikuudet mutta ei pysty pysäyttämään Rachelin muutosta. Rachel ja Erik saavat avukseen sarreenit ja Larpskendian, velhon, joka on alun perin sulkenut Dragwenan planeetalle mutta Larpskendia ei voi itse tulla planeetalle vaan Rachelin ja Ericin on selvittävä ilman häntä.
### Henkilöitä
***Rachel**: Kirjan sankaritar. Ericin isosisko.
***Eric**: Kirjan noin kymmenenvuotias sankari, Rachelin pikkuveli.
***Morpeth**: Lapsi, joka on viidensadanvuoden kuluessa muuttunut vanhaksi kääpiöksi. Morpeth auttaa Rahelia ja Erikiä Dragwenaa vastaan.
***Dragwena**: Noita, joka on vangittu Ithrea-planeetalle. Noita kaappaa lapsia planeetalleen löytääkseen jonkun, jonka avulla hän voisi murtautua pois planeetalta. Hänellä on neljät hampaat ja verenpunainen iho mutta hän naamioituu Rachelia ja Ericiä varten kauniiksi ihmisnaiseksi.
***Larpskendia**': Velho, joka on vanginnut Dragwenan.
***Sarreenit**: Lapset, jotka ovat muodostaneet vastarinnan Dragwenaa vastaan.
***Fenagel**:Rachelin kamarineito Dragwenan palatsissa.
***Trimak**: Rachelin ja Erikin liittolainen.
***Rapsiset**:Dragwenan luomia kummajaisia, joilla on linnun vartalo ja vauvan  pää. Aluksi he ovat Dragwenan puolella mutta lopussa heistä tulee Erikin hyviä ystäviä.

## Vastaanotto
Suomen Tolkien-seuran *Legolaksen* arvostelijan mukaan kirjan perusjuoni on outo kyhäelmä, joka toistaa fantasiakirjallisuuden kliseitä joka käänteessään. Muuta sisältöä kuin vauhdikasta seikkailua kirjassa ei ole. Henkilöhahmot ovat yksiulotteisia ja koko kirjaa leimaa malttamattomuus.'''

The Guardian on kuitenkin kehunut teosta tarraavaksi ja The Times kuvasi kirjan maailmaa eläväksi ja maagisten mahdollisuuksien täyttämäksi. Kirjailijaa on myös verrattu Philip Pullmaniin ja C.S.Lewisiin. kirjan.

## Lähteet
Alexandre Bilodeau

**Alexandre Bilodeau** (s. 8. syyskuuta 1987) on kanadalainen freestylehiihtäjä, lajinaan kumparelasku. Hän on voittanut kaksi olympiakultaa, kolme maailmanmestaruutta, kaksi MM-hopeaa, maailmancupin kokonaiskilpailun, kumparelaskun maailmancupin ja 19 maailmancupin osakilpailua. Maailmancupissa Bilodeau kisasi ensimmäisen kerran joulukuussa 2005.

Ensimmäisissä olympiakisoissaan Torinossa 2006 Bilodeau oli kumparelaskussa 11:s. Vancouverissa vuonna 2010 Bilodeau voitti kultaa Cypress Mountainilla lasketussa kisassa. Kultamitali oli Kanadan ensimmäinen omalla maaperällä saavutettu olympiavoitto, sillä vuoden 1976 Montrealin kesäolympialaisissa ja vuoden 1988 Calgaryn talviolympialaisissa Kanada oli jäänyt ilman kultamitaleita. Hän uusi kullan Sotšin olympialaisissa 2014. Bilodeau oli ensimmäinen kumparelaskija, joka onnistui voittamaan olympiakultaa kaksissa peräkkäisissä olympialaisissa.

Ensimmäisen maailmanmestaruutensa Bilodeau voitti vuonna 2009 Inawashirossa lasketussa parikumparelaskussa. Toinen maailmanmestaruus tuli parikumpareista Deer Valleyssa 2011. Samoissa kisoissa hän voitti hopeaa kumparelaskussa. Vossin MM-kilpailuissa 2013 hän voitti jälleen parikumpareiden maailmanmestaruuden ja sai hopeaa kumparelaskussa.

Bilodeau voitti maailmancupin kokonaiskilpailun ja kumparelaskun maailmancupin kaudella 2008–2009. Hän sijoittui kokonaiskilpailussa toiseksi kausilla 2012–2013 ja 2013–2014 sekä kolmanneksi 2010–2011. Kumparelaskun cupissa hän on ollut toinen 2005–2006, 2010–2011, 2012–2013 ja 2013–2014 sekä kolmas 2006–2007.

Alexandre Bilodeaun mukaan on nimetty Val Saint-Cômen talviurheilukeskuksessa Quebecissä sijaitseva kumparelaskurinne.

## Lähteet

## Aiheesta muualla
Ossian Grotenfelt

**Karl Herman Ossian Grotenfelt** (10. marraskuuta 1848 Viipuri – 14. kesäkuuta 1910 Helsinki) oli suomalainen filosofian tohtori ja lyseon lehtori.

## Henkilöhistoria
Ossian Grotenfeltin vanhemmat olivat hovioikeudenneuvos Nils Karl Elias Grotenfelt ja Ottiliana Johanna Crusell. Kamarineuvos Nils Bernt Grotenfelt ja professori Gösta Grotenfelt olivat hänen veljiään,  samoin kuin ylijohtaja Nils Grotenfelt. Ossian Grotenfelt valmistui filosofian kandidaatiksi ja maisteriksi 1873 sekä lisensiaatiksi ja tohtoriksi 1879. Grotenfelt toimi Mikkelin lyseon vt. lehtorina 1877, Kuopion lyseon latinankielen lehtorina 1881–1884 sekä Porvoon lyseon lehtorina 1884–1910. Hän oli lisäksi Porvoon kansakoulujen tarkastajana 1885–1890. Grotenfelt oli Kuopion kaupunginvaltuutettu 1883–1884 ja Porvoon kaupunginvaltuutettu 1891–1910.

Grotenfelt oli naimisissa vuodesta 1874 Anna von Wrightin kanssa.

## Teoksia
* *Pohjois-Hämeen kielimurteesta*.   Suomalaisen Kirjallisuuden Seura, Helsinki 1878
* *Ord- och sakförklaringar till M. Tullius Ciceros tal De imperio Cn. Pompeji*.   Söderström, Helsingfors 1894
* *Ord- och sakförklaringar till M. Tullius Ciceros I och IV tal emot L. Sergius Catalina*.    Söderström, Helsingfors 1895
* *Ord- och sakförklaringar till M. Tullius Ciceros tal för skalden Archias och konung Deiotarus, sammanstälda.    Söderström, Helsingfors 1899
* *Prässens dag : Borgå, den 5 november 1899*, utgiven af  O. Grotenfelt, Edv. Rindell, V. Peltonen.    Borgå 1899
* *Om Fänrik Ståls sägner*.   Borgå 1899
* *Om utvandringen*.    A. Backman, Borgå 1900
* *J. L. Runebergin Hirvenhiihtäjistä : selittävä johdatus*.   WSOY 1904 
* *J. L. Runebergin Hannasta ja Jouluillasta : selittävä johdatus*.    WSOY 1905
* *Historik öfver Slöjdföreningens i Borgå verksamhet 1888-1905 : sammanställd till allmänna finska slöjdutställningen i Kuopio i augusti 1906*.    Borgå 1906
* *Borgäs förste biskop Johannes Gezelius Nepos*.     WSOY 1908
* *Puumala kompanis historia under 1808-1809 års krig''.    Historiska Samfundet, Helsingfors 1910

## Lähteet
* 
* Wikiaineisto : Kuka kukin oli 1961

### Viitteet
Fabian Tillanen

**Fabian Tillanen** (8. toukokuuta 1895 Mäntyharju – 16. syyskuuta 1976 Heinola) oli suomalainen poliitikko. Hän edusti SKDL:ää.

Tillanen toimi vuoden ajan, toukokuusta 1947 heinäkuuhun 1948, kansanedustajana Mikkelin läänin vaalipiiristä. Hän nousi eduskuntaan varaedustajan paikalta, kun Toivo Järvinen oli kuollut kesken vaalikauden. Tillanen oli eduskunnan talousvaliokunnan jäsen. Hän vaikutti poliittisella urallaan myös Heinolan maalaiskunnan kunnallispolitiikassa, kunnanvaltuuston ja kunnallislautakunnan jäsenenä.

Tillanen oli ammatiltaan maanviljelijä. Hän toimi myös maallikkotuomarina, lautamiehenä, ja sai herastuomarin arvonimen.  

Tillasen vanhemmat olivat mäkitupalainen Kalle Tillanen ja Anna Kaisa Mikontytär. Hänen puolisonsa oli Eeli Maria Kalso, jonka kanssa hän avioitui vuonna 1925. 

## Lähteet
Marcin Mroziński

**Marcin Mroziński** (s. 26. syyskuuta 1985 Inowrocław) on puolalainen näyttelijä, laulaja ja juontaja. 14. helmikuuta 2010 Mroziński voitti Puolan euroviisukarsinnan ja hän edusti maataan Oslon Euroviisuissa 2010 kappaleella "Legenda". Kappale ei kuitenkaan päässyt kilpailun semifinaalista jatkoon.

## Lähteet

## Aiheesta muualla
Marcin Mroziński MySpacessa
Gustaf Cygnaeus

**Gustaf Alexander Cygnaeus** (24. joulukuuta 1851 Helsinki – 1. huhtikuuta 1907 Turku) oli suomalainen Turussa vaikuttanut lyseon lehtori, toimittaja ja taiteenharrastaja.

Cygnaeuksen vanhemmat olivat pataljoonansaarnaaja Per August Cygnaeus ja Augusta Beata Ringbom. Hän pääsi ylioppilaaksi 1868 ja valmistui filosofian kandidaatiksi 1873. Cygnaeus toimi Turun ruotsalaisen klassillisen lyseon apulaislehtorina 1877–1889 ja lehtorina 1889–1907. Hän perusti Turkuun Åbo Tidning -lehden ja oli sen päätoimittaja 1885–1906. Cygnaeus oli mukana perustamassa Turun ruotsalaista teatteria ja Turun taideyhdistystä. Hän oli taideyhdistyksen puheenjohtaja 1891–1907.

Cygnaeus oli naimisissa vuodesta 1889 näyttelijä Sofia Wilhelmina Backlundin kanssa.

## Teokset
* *Per Brahe, generalguvernör öfwer Finland: teckning*.  Åbo 1880 (suomennettu nimellä *Pietari Brahe, Suomen kenralikuvernöri: kuvaelma*, Turku 1880)
* *Finska Sjuttonde-februari-bröderna: ett litet bidrag till ordenssällskapens i Finland historia*. Åbo 1889
* *Åbo teater 1839-1889: ett bidrag till Finlands teaterhistoria*. Åbo 1889
* *Åbo teater 1889-1893: repertoir, alfabetiskt förtecknad*. Åbo teater, Åbo 1894
* *Åbo frivilliga brandkår 1838-1888: skildring utg. till kårens femtioårsfest*. Åbo 1888 (suomennettu nimellä *Turun vapaaehtoinen palokunta 1838-88: kertomus laadittu kunnan viisikymmentävuotiseen juhlaan*, Turku 1888)
* *K. Finska Hushållningssällskapet 1797-1897: på bestyrelsens uppdrag skildradt*. Hushållningssällskap, Åbo 1897 (suomennettu nimellä *K. Suomen talousseura 1797-1897: toimikunnan toimesta kuvailtu', Suomen Talousseura, Turku 1897)
* *Lärare och elever vid Åbo gymnasium 1830-1872: korta biografiska uppgifter*, teoksessa *Svenska klassiska lyceets i Åbo årsprogram 1896-97*. Åbo 1897
* *Tillägg och rättelser i fråga om lärare och elever vid Åbo gymnasium 1830-1872*. Åbo 1902
* *I grefvens tid: dramatisk skiss''. Helios, Helsingfors 1905

## Lähteet
*  (toimimaton linkki, ei arkistoitu)

### Viitteet
Kotšovo

**Kotšovo** (, komipermjakiksi Кöч, *Kötš*) on kylä, maalaiskunta sekä Permin aluepiirin Permin Komin piirikuntaan kuuluvan Kotšovon piirin hallinnollinen keskus. Se sijaitsee Kosan sivujoen Sepolin varrella 75 kilometriä Kudymkarista pohjoiseen. Asukkaita on 3&nbsp;400 henkeä (vuonna 2002).

Kylä mainitaan ensimmäisen kerran vuonna 1848. Sen nimi peustuu komipermjakin kutsumanimeen *Köč* (”Jänis”). Vuonna 1878 Kotšovosta tuli kirkonkylä ja vuonna 1926 Kotšovon piirin keskus.

Kotšovossa toimii maatalousyritys, meijeri, puunhankintaa ja -jalostusta harjoittavia yrityksiä sekä rakennusyrityksiä. Kylässä on ala- ja keskikoulu, lasten luomistyön keskus, taidekoulu, kulttuuritalo, kaksi kirjastoa ja piirisairaala.

## Lähteet
Buizingenin junaturma

**Buizingenin junaturma** tapahtui 15. helmikuuta 2010 Buizingenin kylässä Hallen lähistöllä Belgiassa, kun kaksi paikallisjunaa törmäsi toisiinsa aamulla kello 08:28 paikallista aikaa. Noin 15 kilometriä Brysselin lounaispuolella tapahtuneessa onnettomuudessa kuoli eri lähteiden mukaan 12–25 henkeä ja 55 loukkaantui vakavasti. Onnettomuuspäivänä viranomaiset vahvistivat kymmenen kuollutta, mutta myöhemmin uhrien määräksi ilmoitettiin 18.

## Lähteet
Cypress Mountain

**Cypress Mountain** on hiihtokeskus West Vancouverissa, Kanadassa. Keskus sijaitsee noin 30 minuutin ajomatkan päässä Vancouverista pohjoiseen.

Hiihtokeskus sijoittuu pääasiassa kahden vuoren, 1440 metriä korkean Mt. Strachanin ja 1200 metriä korkean Black Mountainin, ympärille. Hiihtokeskuksessa on 53 alppihiihtorinnettä ja 19 kilometriä maastohiihtolatuja.

Cypress Mountain oli yksi 2010 talviolympialaisten suorituspaikoista. Siellä kilpailtiin kaikki freestyle- ja lumilautailulajit.

Nimestään huolimatta alueella ei ole Cypress Mountain -nimistä vuorta, vaan se sijaitsee 24 kilometriä hiihtokeskuksesta itään.

## Lähteet

## Aiheesta muualla
* Cypress Mountainin kotisivut
Zhang Yalin

**Zhang Yalin** (; 19. huhtikuuta 1981 Dalian – 14. helmikuuta 2010 Dalian) oli kiinalainen jalkapalloilija, joka pelasi keskikentällä. Hänen seuransa oli Dalian Shide vuosina 2000–2009. Zhang meni vuonna 2006 naimisiin näyttelijä, malli Jia Ninin kanssa. Parille syntyi tytär. Yalin kuoli lymfoomaan.

## Lähteet
Wolfson College (Cambridge)

**Wolfson College** on yksi Cambridgen yliopiston 31&nbsp;collegesta. Se perustettiin alun perin nimellä *University College* vuonna 1965, mutta nimettiin uudelleen Wolfson Foundationin avokätisen lahjoituksen jälkeen vuonna 1973. Wolfson College on tarkoitettu yli 21-vuotiaille opiskelijoille. Tämän vuoksi suurin osa Wolfsonin opiskelijoista suorittaa jatkotutkintoa (mm. *MPhil* ja *PhD*), mutta mukana on myös perustutkinto-opiskelijoita. Kun Cambridgen yliopisto vuonna 1965 poisti säännöistään sekacollegekiellon, Wolfson College oli Clare Hallin ja Darwin Collegen ohella ensimmäisiä Cambridgen collegeja, joka alkoi hyväksyä sekä mies- että naisopiskelijoita.

## Lähteet

## Aiheesta muualla
Kuolan niemimaan komit

**Kuolan niemimaan komit** () ovat Kuolan niemimaalle 1800–1900-lukujen vaihteessa muodostunut komiryhmä. Etniseltä alkuperältään he ovat ižmalaisia.

Ensimmäiset komit muuttivat saamelaisten asuttamalle Luujärven pogostalle Ižman ja Petšoran seudulta vuonna 1887. Jo vuonna 1915 he muodostivat enemmistön Lovozeron asukkaista. Muuton tärkeimpänä syynä oli porojen laidunmaiden ehtyminen. 1910–1920-luvuilla komit perustivat Ponoi-joelle Ivanovkan, Krasnoštšeljen, Kanevkan ja Oksinon kylät. Muuttoliike jatkui 1920-luvun loppuun saakka.

Kuolan komien perinteisiä elinkeinoja ovat poronhoito sekä vähäisemmässä määrin karjanhoito ja maanviljely. Vuonna 1989 heitä oli yli 2&nbsp;000 henkeä. Eniten komeja oli Lovozeron ja Krasnoštšeljen kylissä. Nykyään poronhoidon ja maatalouden merkitys on vähentynyt voimakkaasti. Seka-avioliittojen yleistymisestä huolimatta ryhmän etninen identiteetti on melko vahva ja komin kielen taito kohtalainen. Yhteyksiä Komin tasavaltaan ryhdyttiin solmimaan uudestaan 1980–1990-lukujen vaihteessa.

Vuoden 2002 väestönlaskennan mukaan Murmanskin alueella asui 2&nbsp;200 komia, joista 1&nbsp;100 piti itseään ižmalaisina.

## Katso myös

* Kolvalaiset 
* Komin tasavalta
* Luzalaiset
* Permin Komi
* Petšoralaiset

## Lähteet
Helsinki bike show

**Helsinki bike show** on rakennettujen ja muunneltujen moottoripyörien ride-in -näyttely, joka on järjestetty Kaivopuistossa vuodesta 2004 lähtien kesäkuun alussa. Yleisöllä on näyttelyyn vapaa pääsy. Näyttelyn järjestää Muunneltujen Moottoripyörien Yhdistys eli MMAF, jonka tarkoituksena on edistää moottoripyörien muuntelua ja rakentamista harrastuksena.

## Lähteet
Karl Alexander Cajander

**Karl Alexander Cajander** (6. helmikuuta 1848 Mynämäki – 8. tammikuuta 1911) oli suomalainen rehtori ja kotiseutuhistorioitsija.

Cajanderin vanhemmat olivat kanttori Nils Alexander Cajander ja Gustava Wilhelmina Gallen. Hän pääsi ylioppilaaksi 1866 ja valmistui filosofian kandidaatiksi 1873. Cajander toimi Uudenkaupungin reaalikoulun (myöh. alkeiskoulun) luonnontieteen ja matematiikan kollegana ja rehtorina 1875–1911.

Cajander oli naimisissa vuodesta 1875 Anna Mathilda Alleniuksen kanssa. Heidän poikiaan olivat professori sekä pääministeri Aimo Kaarlo Cajander ja maataloustieteilijä, professori Eino Cajander (1882–1928).

## Teoksia
* *Sunnuntai-iltapuoli Leppälässä*. Stolpe, Helsinki 1867, 2. painos 1878
* *Seitsemän sunnuntai-iltaa Leppälässä*, osat 1–7. Länsisuomalais-osakunta, Helsinki 1875, 1877, 1880
* *Uudenkaupungin muinaisia I: 1616-1647*, koonnut K. A. Cajander. Turku 1889–1895
* *Tavasthandeln och Nystad: Tammerfors-Pyhäjärvi-Nystad. En urgammal handelsväg*. Nystad 1890
* *Ifrån lilla ofredens tider: handlingar*. Åbo 1892
* *Muutamia taikajuttuja Uudenkaupungin ja Ali-Satakunnan tuomiokirjoista*. Suomen muinaismuisto-yhdistys, Helsinki 1897
* *Paalan suku: Palenius, Palén*. 1910
* *Hajanaisia tietoja Uudenkaupungin vanhimmasta koulusta ja sen opettajista*, kirjoitti K. A. Cajander; asianomaisten luvalla uudestaan julkaisi Helmer Winter. Uusikaupunki 1929
* *Kullantekijöitä Uudessakaupungissa*, kirjoitti K. A. Cajander; asianomaisten luvalla uudestaan julkaisi Helmer Winter. Uusikaupunki 1929 
* *Uudenkaupungin Vanhan kirkon vaiheita*, kirjoittanut K. A. Cajander; asianomaisten luvalla uudestaan julkaisi Helmer Winter. Uusikaupunki 1929
* *Suomen ensimmäinen lasitehdas*, kirjoittanut K. A. Cajander; asianomaisten luvalla uudestaan julkaisi Helmer Winter. Uusikaupunki 1930
* *Hämäläiskaupasta Uudessakaupungissa*, kirjoittanut K. A. Cajander; asianomaisten luvalla uudestaan julkaisi Helmer Winter. Uusikaupunki 1931
* *Isonvihan ajoilta Uudessakaupungissa*, kirjoittanut K. A. Cajander; asianomaisten luvalla uudestaan julkaisi Helmer Winter. Uusikaupunki 1931
* *Mynämäen markkinat ja Uusikaupunki*, kirjoittanut K. A. Cajander; asianomaisten luvalla uudestaan julkaisi Helmer Winter. Uusikaupunki 1932
* *Uudenkaupungin porvarissukuja: otteita K. A. Cajanderin tutkimuksista*; koonnut Helmer Winter. Uusikaupunki 1954

## Lähteet
*  (vanhentunut linkki, ei arkistolinkkiä)
* Uusikaupunkilaisia historiallisia merkkihenkilöitä  (henkilötiedot poikkeavat Kuka kukin oli -teoksesta)

### Viitteet
Thomas Gordon

**Thomas Gordon** (11. maaliskuuta 1918 Paris, Illinois, Yhdysvallat – 26. elokuuta 2002 Los Angeles, Kalifornia, Yhdysvallat) oli yhdysvaltalainen kliininen psykologi. hän oli Carl Rogersin oppilas ja myöhemmin tämän työtoveri. Hänen lasten ja vanhempien välisten suhteiden kohentamiseksi kehittämäänsä menetelmää on myöhemmin kehitetty yleiseksi kommunikaatiomenetelmäksi, jolla ihmisten välisiä suhteita, myös ammatillisia, voidaan parantaa.

Gordonin menetelmä korostaa toimivaa kommunikaatiota ja ristiriitatilanteiden ratkaisua menetelmällä, jossa molemmat osapuolet voittavat. Siihen kuuluvat myös aktiivinen kuuntelu ja minä-viestintä.

Gordon kirjoitti yhdeksän teosta.

## Suomennokset
* Toivo Rönkä, Kasvattajan 3 oppituntia, vanhempien aktivointikurssi. Thomas Gordonin idean edelleenkehitetty kotimainen ohjelma eli johdatus ihmisen tunnekasvuun. Effectiveness Training Incorporated, 1979.
* Perhekoulun työkirja, korjattu ja uudistettu laitos Effectiveness Training Incorporated, 1982
* Toimiva koulu, suom. Maisa Savolainen, Nuorten keskus r.y., LK-kirjat, 2006
* Toimiva perhe -kurssin työkirja, uud. l, Nuorten keskus, 1999.
* Toimiva perhe – käytössä kokeiltuja menetelmiä vastuuntuntoisten lasten kasvattamiseen, Nuorten keskus, LK-kirjat, 2004
* Viisaat vanhemmat kertovat, suom. Pirkko Talvio-Jaatinen. Tammi, 1979
* Viisas johtaja, suom. Lauri Virkkunen. Kirjapaja, 1983
* Viisas opettaja, suom. Irmeli Järnefelt. Tammi, 1979

## Lähteet

## Aiheesta muualla
*Gordonin toimivat ihmissuhteet -yhdistys
Lumilautailu talviolympialaisissa 2010

**[[Talviolympialaiset 2010|XXI talviolympialaisissa]]** Vancouverissa järjestettiin **lumilautailussa** kuusi kilpailutapahtumaa. Lumilautakilpailut käytiin Cypress Mountainilla 15.–27. helmikuuta 2010.

## Miehet
### Lumikouru
17. helmikuuta







### Lumilautakrossi
15. helmikuuta








### Parisuurpujottelu
27. helmikuuta







## Naiset
### Lumikouru
18. helmikuuta







### Lumilautakrossi

16. helmikuuta







### Parisuurpujottelu
26. helmikuuta







## Aiheesta muualla
Vladimir Barmin

**Vladimir Barmin** (; 17. huhtikuuta 1909 Moskova, Venäjän keisarikunta –  1993 Moskova, Venäjä) oli neuvostoliittolainen insinööri, joka suunnitteli mm. Baikonurin kosmodromin. 

Asteroidi 22254 Vladbarmin nimettiin hänen kunniakseen.

## Aiheesta muualla
* Barminin valokuva
Girton College

**Girton College** on yksi Cambridgen yliopiston 31&nbsp;collegesta ja tunnetaan Cambridgen ensimmäisenä naisopiskelijoille tarkoitettuna collegena. Girton College perustettiin vuonna 1869 Hitchinin kylään 30&nbsp;mailin päähän Cambridgesta nimellä *College for Women*. Perustamista oli voimakkaimmin ajamassa Emily Davies. College muutti vuonna 1873 uusiin tiloihin nykyiselle paikalleen, joka sijaitsee kaksi mailia pohjoiseen Cambridgen keskustasta. Etäisyyttä keskustan miescollegeihin pidettiin viktoriaanisten moraalikäsitysten mukaisesti riittävänä. College on saanut nimensä Cambridgen laitamilla sijaitsevasta Girtonin kylästä. Kun Cambridgen yliopiston säännöt vuonna 1948 sallivat yliopiston täysjäsenyyden naisopiskelijoille, Girtonille myönnettiin Newnham Collegen ohella yliopiston täysivaltaisen collegen status. Girton College alkoi hyväksyä miesopettajia vuodesta 1977 ja miesopiskelijoita vuodesta 1979 alkaen.

## Kuuluisia alumneja
* Margareeta II, Tanskan kuningatar
* Rosalyn Higgins, paronitar, Kansainvälisen tuomioistuimen puheenjohtaja

## Lähteet

## Aiheesta muualla
Toni Kurz

**Toni Kurz** (13. tammikuuta 1914 – 22. heinäkuuta 1936) oli saksalainen vuorikiipeilijä, joka menehtyi vuonna 1936 Eiger-vuorella Bernin Alpeilla Sveitsissä. Hän ja hänen toverinsa Andreas Hinterstoißer olivat kiipeämässä yhdessä Willy Angererin ja Edi Rainerin kanssa vuoren jyrkkää pohjoisrinnettä pitkin. Hinterstoißerin loukattua jalkansa seurueen oli käännyttävä takaisin. Paluumatkalla lumivyöry vei Hinterstoißer mennessään ja Angerer kuoli murskauduttuaan kallioon. Ylimpänä roikkunut Rainer tukehtui toveriensa painon alla. Kurz leikkasi irti Angererin ja itsensä välisen köyden ja kiipesi Rainerin luokse jatkaakseen köyttänsä, mahdollistaen laskeutumisen avuksi saapuneen pelastusryhmän luokse. Köydessä ollut solmu esti kuitenkin häntä saavuttamasta pelastajiaan. Kurz kuoli vain muutaman metrin päässä pelastajistaa. Hänen viimeiset sanansa olivat: "*En jaksa enää*."

## Lähteet
MeeGo

**MeeGo** oli Nokian ja Intelin osin kehitysvaiheeseen jäänyt Linux-pohjainen mobiililaitteiden käyttöjärjestelmä ja ohjelmistoalusta. MeeGo luotiin yhdistämällä Nokian Maemo-alusta ja Intelin kehittämä Moblin. Se tarjoaa tuen sekä ARM- että x86-arkkitehtuureille. MeeGon ensimmäinen versio oli tarkoitus julkaista vuoden 2010 toisella vuosineljänneksellä.

Nokia ja Intel ilmoittivat hankkeesta Mobile World Congressissa helmikuussa 2010. *MeeGoa* hallinnoi Linux Foundation.

MeeGon oli tarkoitus toimia Nokian älypuhelinten tulevana käyttöjärjestelmänä, mutta 11. helmikuuta 2011 toimitusjohtaja Stephen Elop ilmoitti Nokian tulevien älypuhelinten perustuvan Microsoftin Windows Phone 7 -alustaan. Tämän seurauksena hanke lopetettiin.

Nokian hylättyä projektin se on jatkunut muissa muodoissa. Tizen-hanke on Intelin uusi projekti yhdessä Samsungin kanssa ja Mer-projekti on Meegoa jatkava  yhteisöprojekti.

## Julkaistut laitteet

MeeGoon perustuvia laitteita on tullut markkinoille muutamia, muiden muassa Nokia N9, Asuksen EEE PC X101 sekä Lenovon IdeaPad S100.

## Perintö

Syyskuun 2011 lopulla Intel ilmoitti aloittavansa uuden Tizen-mobiilialustan kehittämisen. Yhtenä yhteistyökumppanina on Nokian kilpailija Samsung. Samalla MeeGo-yhteisö kannustaa vanhoja MeeGo-kehittäjiä siirtymään Tizenin pariin. 

Meego-hankkeen yhteisöllisenä jatkumona on Mer-projekti. 

Heinäkuussa 2012 suomalainen Jolla ilmoitti jatkavansa MeeGoa siitä, mihin Nokian N9 puhelin jäi. Jollan käyttöjärjestelmä on nimeltään Sailfish OS ja se pohjaa Mer-käyttöjärjestelmään. Jolla Mobilen johdossa on Nokia N9 -puhelimen kehittäjiä ja suunnittelijoita, jotka ovat lopettaneet Nokialla. 

## Lähteet

## Aiheesta muualla

* MeeGo.com
*
O. R. Muuri

**Ossi Rurik Muuri** (14. huhtikuuta 1901 Kotka – 31. lokakuuta 1980 Helsinki) oli suomalainen rakennusmestari ja kirjailija.

Muurin omaelämäkerrallinen teos *Elin minäkin lapsuuden ja nuoruuden* ilmestyi 1973 Otavan *[[Kertomus elämästä]]* -sarjassa. Kirjassa hän kertoi lapsuus- ja nuoruusvuosistaan Kotkassa.

## Teoksia
*  *Elin minäkin lapsuuden ja nuoruuden*.   Otava 1973

## Lähteet
*
IHC Leuven

**IHC Leuven** on Belgialainen jääkiekkoseura Leuvenista, joka pelaa BeNe Leaguessa. 

## Aiheesta muualla
* Seuran viralliset kotisivut
Ilta-Maria Ainalinpää

**Ilta-Maria Ainalinpää** (31. lokakuuta 1915 Sievi – 14. tammikuuta 1991) oli suomalainen ompelija ja kirjailija.

Ainalinpään omaelämäkerrallinen romaani *Pahansilmän katsoma* ilmestyi 1974 Otavan *[[Kertomus elämästä]]* -sarjassa. Romaanin tapahtumat sijoittuivat Sievin Kiiskilänkylään.

## Teoksia
*  *Pahansilmän katsoma*.   Otava 1974

## Lähteet
* 
* ''Pahansilmän katsoma'' Kirjasampo.fi:ssä